Komission päätös N:o 2853/72/EHTY, tehty 29 päivänä joulukuuta 1972, hiiliyritysten mahdollisuudesta lykätä veronmaksua 21 päivänä tammikuuta 1959 tehdyn päätöksen N:o 5-59 muuttamisesta



Virallinen lehti nro L 299 , 31/12/1972 s. 0016 - 0016

Suomenk. erityispainos Alue 12 Nide 1 s. 0046

Ruotsink. erityispainos Alue 12 Nide 1 s. 0046

Tanskank. erityispainos: Sarja I Alue 1972(31.12)L291 s. 0070

Englannink. erityispainos: Sarja I Alue 1972(30-31.12) s. 0097



KOMISSION PÄÄTÖS N:o 2853/72/EHTY, tehty 29 päivänä joulukuuta 1972, hiiliyritysten mahdollisuudesta lykätä veronmaksua 21 päivänä tammikuuta 1959 tehdyn päätöksen N:o 5-59 muuttamisesta EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 49 ja 50 artiklan, sekä katsoo, että 21 päivänä tammikuuta 1959 tekemällään päätöksellä N:o 5-59 () korkea viranomainen on vahvistanut maksun lykkäysehdot, joita voidaan soveltaa varastoitujen hiilen, koksihiilen ja hiilibrikettien määriin, jotka ylittävät vuoden 1957 joulukuun 31 päivän normaalivarastona pidetyn määrän, Euroopan hiili- ja teräsyhteisön 1 päivänä tammikuuta 1973 tapahtuvan laajenemisen vuoksi on laadittava uusi määritelmä normaaleille varastoille, joka annetaan 29 päivänä joulukuuta 1972 tehdyssä komission päätöksessä N:o 2854/72/EHTY, verojen maksun suorittaminen, jota on väliaikaisesti lykätty 31 päivään joulukuuta 1972 saakka edellä mainitun päätöksen N:o 5-59 mukaisesti, on kuitenkin tehtävä sitä mukaa, kuin varastoja tyhjennetään tähän liittyvien yksityiskohtaisten sääntöjen pysyessä voimassa niin kauan, kuin kyseisen ajanjakson aikana kertyneet poikkeusvarastot ovat olemassa, ja tämän vuoksi on tarpeellista tarkentaa edellä mainitun päätöksen N:o 5-59 niissä artikloissa, jotka liittyvät varastosta tyhjennettyjen määrien maksujen lankeamiseen (2 artikla) ja maksun lykkäysanomukseen (4 artiklan 1 kohta), että niissä tarkoitetut varastoidut määrät koskevat 1 päivän helmikuuta 1959 ja 31 päivän joulukuuta 1972 välistä ajanjaksoa, ON TEHNYT TÄMÄN PÄÄTÖKSEN: 1 artikla Korvataan päätöksen N:o 5-59 2 artikla seuraavalla määräyksellä: "Kun varastoituja määriä tyhjennetään, näihin määriin liittyvät verot lankeavat maksettaviksi seuraavan kuukauden 25 päivänä. Verot, joiden maksuun on myönnetty väliaikainen lykkäys ennen 31 päivää joulukuuta 1972 ja joita ei ole vielä maksettu tuohon päivämäärän mennessä, lankeavat maksettaviksi sitä mukaa, kun varastoja tyhjennetään ottaen huomioon varastointihetkellä voimassa ollut hintataulukko." 2 artikla Korvataan päätöksen N:o 5-59 4 artiklan 1 kohta seuraavalla määräyksellä: "1. Ajanjakson, joka alkaa 1 päivänä helmikuuta 1959 ja päättyy 31 päivänä joulukuuta 1972, aikana varastoitujen tuotteiden verojen maksun lykkäyspyyntö on toimitettava jokaisen edellisen kuukauden 20 päivään mennessä komissiolle. Lykkäyspyyntöön on liitettävä: - tieto varastojen määrästä edellisen kuukauden viimeisenä päivänä, - tieto varastojen määrästä viimeistä edellisen kuukauden viimeisenä päivänä." 3 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä päätös on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä joulukuuta 1972. Komission puolesta Puheenjohtaja S. L. MANSHOLT () EYVL N:o 5, 27.1.1959, s. 109/59